**Jēkabpils pilsētas svētku Dižtirgus 2022 nolikums**

Pilsētas svētki ir viens no lielākajiem pasākumiem Jēkabpils pilsētā, kas ar plašu svētku programmu, tai skaitā ikgadējo pilsētas svētku Dižtirgu, pulcē gan vietējos iedzīvotājus, gan tālus pilsētas viesus.

**ORGANIZATORS**
Pasākumu īsteno uzņēmums SIA BEZĒ sadarbībā ar Jēkabpils Kultūras pārvaldi un Jēkabpils novada Domi.

**NORISES VIETA UN LAIKS**
1. **2022. gada 9.jūlijs, plkst. 9:00-16:00 Jēkabpils, Brīvības iela un Vecpilsētas laukums**.

2. Informãciju par Dižtirgus norisi var saņemt pa tãlruni zvanot Jānim Utinānam: 25988822, vai elektroniski, rakstot uz elektroniskã pasta adresi: siabeze@gmail.com.

3. Sabiedriskās ēdināšanas pakalpojumu sniedzējiem par iespēju veikt sabiedrisko ēdināšanu pasākumu laikā Vecpilsētas laukumā, lūgums sazināties ar Jēkabpils Kultūras pārvaldi.

**DALĪBNIEKU REĢISTRĀCIJA**

1. Dižtirgum tiek reģistrēti saimnieciskās darbības veicēji, kas reģistrējuši savu saimniecisko darbību Latvijā vai privātpersonas, kas atbilst likuma Par iedzīvotāju ienākumu nodokli 9.pantam.
	1. Pārtikas ražotāji, kuru produkcija ir ražota vai audzēta Latvijā;
	2. Amatnieki, kuru produkcija ir ražota Latvijā;
	3. Alkoholiskie dzērieni (aizliegta stiprā alkohola tirdzniecība lejamā veidā);
	4. Uzkodu tirgotāji (t.sk.popkornu, cukurvates, kartupeļu virpuļu u.tml);
	5. Citi dalībnieki, kuru piedāvātais produkts atbilst pasākuma būtībai, tai skaitā nepārtikas preču tirgotāji, t.sk. tirgotāji no ārvalstīm.
2. Dalībai netiks apstiprināti ārzemēs rūpnieciski ražotu preču tirgotāji (bērnu rotaļlietas, apģērbi u.tml.).
3. Dalībnieku reģistrācijas termiņi:

Dižtirgus dalībnieku reģistrācija notiek **no 3.jūnija līdz 26.jūnijam**.

1. Reģistrācijas kārtība:
	1. Jēkabpils Kultūras pārvaldes mājas lapā [www.jkp.lv](http://www.jkp.lv), sadaļā “Dokumenti” atrodama pieteikuma anketa. Reģistrācija nenotiks, ja pieteikums tiks aizpildīts nepilnīgi.
2. Dalībnieks nedrīkst nodot trešajām personām uz viņa vārda reģistrētu tirdzniecības laukumu.
3. Reģistrācijas apstiprinājums:
	1. Dalībniekiem, kuri korekti ir aizpildījuši pieteikumu, tiek **rezervēts tirdzniecības laukums Dižtirgus norises teritorijā 3x3 m**, bet Organizators ir tiesīgs noraidīt pieteikumu, ja dalībnieku pieteikumu skaita dēļ nav iespējams nodrošināt tirdzniecības laukumu Dižtirgus norises teritorijā vai kādu citu iemeslu dēļ.
	2. Organizators patur tiesības nereģistrēt dalībniekus, kuru reputācija ir apšaubāma vai nepārbaudāma.
4. Informāciju par apstiprināto tirdzniecības laukumu dalībnieks saņems pēc 26.jūnija, kad noslēgsies dalībnieku pieteikšanās.
5. Aizpildot pieteikumu, Pretendents apstiprina, ka iepazinies ar nolikumu.
6. Pretendents ir atbildīgs par pieteikumā norādīto datu patiesumu.

**DALĪBNIEKU IZVIETOJAMS**

1. Dižtirgus norises teritorija sadalīta 2 zonās**, katram tirdzniecības laukumam ir noteikta platība 3x3m** :
	1. Zona 1 Pārtikas produktu tirgotāji, t.sk.alkohola, uzkodu tirgotāji – Brīvības ielā no veikala “BETA” līdz Vecpilsētas laukumam (orientējoši līdz “GALERIJA MANS'S”).
	2. Zona 2 Amatnieki un nepārtikas preču tirgotāji – Brīvības ielā no Vecpilsētas laukuma (orientējoši no “GALERIJA MANS'S”) līdz A. Žilinska Mūzikas skolai.
	3. Dalībniekam ir atļauts arī nodrošinãt arī meistardarbnīcu norisi esošā tirdzniecības laukuma ietvaros.
	4. Ja ir nepieciešams lielāks tirdzniecības laukums kā noteikts nolikumā, tad ir jāpiesaka vairākas tirdzniecības vietas. Ja nepieciešamas 2 atsevišķi novietotas tirdzniecības vietas, lūgums to norādīt pieteikumā pie citas informācijas, bet organizators patur tiesības nepiešķirt otru atsevišķo tirdzniecības vietu, ja dalībnieku skaita dēļ to nav iespējams nodrošināt.

**APMAKSAS KĀRTĪBA**

1. Maksa par dalību tiek noteikta saskaņā ar 1.pielikumu.
2. Dižtirgus dalības maksa tiks iekasēta pasākuma dienā skaidrā naudā, izrakstot katram dalībniekam VID reģistrētu apmaksas kvīti.
3. Ja dalībnieks nebrīdinot organizatoru neierodas uz pasākumu līdz 9.jūlija 09:00, reģistrētā vieta tiek atbrīvota, un pasākuma organizatoram ir tiesības nodot tirdzniecības laukumu citam dalībniekam.

**UZKRAUŠANĀS UN NOVĀKŠANĀS LAIKI**

1. Tirdzniecības laukuma iekārtošana iespējama no 9.jūlija plkst. 06:00, piebraukt pie tirdzniecības vietas ar auto drīkst līdz plkst.8:30.
2. Tirdzniecības laukuma demontāžu dalībnieki var sākt no plkst. 16:00.
3. Lejamo alkoholisko dzērienu un uzkodu tirgotājiem iespējama preču tirgošana līdz 10.jūlija 03:00.
4. Dalībnieki novieto savus transporta līdzekļus pasākuma laikā pilsētvidē piejamajos stāvlaukumos, ārpus pasākuma teritorijas.
5. Dalîbnieks personīgi nodrošina tirdzniecîbas vietai nepieciešamo aprîkojumu, tai skaitā pagarinātājus.

**CITI NOTEIKUMI**

1. Tirdzniecības laukumā esošajam pārstāvim ir jāspēj uzrādīt visi normatīvajos aktos un likumos prasītie dokumenti, kā arī piederības apliecinājums saimniecībai, kuru tas pārstāv.
2. Pēc pasākuma dalībnieks sakopj savu tirdzniecības vietu, atkritumus nogādā tuvākajā atkritumu urnā. Ja tirdzniecības vietā tiks atstāti atkritumi vai bojāta pilsētas infrastruktūra, organizatoram ir tiesības vērsties pie dalībnieka un Pašvaldības policijas un piedzīt radušos zaudējumus.
3. Ja dalībnieks, nebrīdinot organizatoru, pamet tirdzniecības vietu pirms plkst.16:00 vai ir reģistrējies un neierodas vispār, tiek fiksēts pārkāpums un var tikt liegta tirdzniecība nākamajos organizatora rīkotajos pasākumos.
4. Organizators apliecina, ka ievēro likuma “Par grāmatvedību” normas, t.sk. veic atbilstošu likumam personas datu apstrādi un uzglabā datus noteiktajos termiņos.
5. Dalībnieks apzinās, ka pasākuma laikā var tikt fotografēts un fotogrāfijas var tikt publicētas mēdijos mārketinga nolūkos.
6. Dalībnieks reģistrējoties Jēkabpils pilsētas svētku Dižtirgum apliecina, ka ir iepazinies ar nolikumu, kā arī piekrīt fizisko datu apstrādei nolikumā noteiktajam mērķim.
7. Ne organizators, ne dalībnieks nav atbildīgs par nolikuma saistību neizpildi vai izpildes aizturēšanu, ja tā saistīta ar nepārvaramas varas apstākļiem. Ar nepārvaramu varu šī nolikuma izpratnē saprotamas dabas katastrofas, stihiskas nelaimes, streiks, pasākumi, kas saistīti ar COVID 19 ierobežojumiem, valsts varas un pārvaldes institūciju rīkojumu un citiem apstākļiem, kurus Pusēm nav bijis iespējams paredzēt vai novērst, bet kuri tieši ietekmēja Nolikumā noteikto darbu izpildi. Gadījumā, ja augstākminētie apstākļi turpinās noteiktu laiku, saistību izpildes termiņš tiek pagarināts par attiecīgo laika periodu.
8. Dalībnieks apņemas veikt visas nepieciešamās darbības un ievērot visus tajā brīdī valstī pieņemtos distancēšanās un drošības noteikumus COVID 19 kontekstā, ja tādi pastāvēs.
9. Organizators ir tiesīgs mainīt vai papildināt Nolikumu nebrīdinot par to dalībnieku iepriekš.

**Nolikuma “Jēkabpils pilsētas svētku Dižtirgus 2022” 1. pielikums**

2022. gada 9.jūlijs, plkst. 9:00-16:00 Jēkabpils, Brīvības iela un Vecpilsētas laukums.

Dalības maksa tiek noteikta uz 1 pasākuma dienu.

* Norādītajā cenā ir ietverta Jēkabpils novada Domes noteiktā tirdzniecības nodeva saskaņā ar saistošajiem noteikumiem Nr.1 no 27.01.2022.
* Elektrības pieslēgums pieejams Zona 1 Pārtikas produktu tirgotāji, t.sk.alkohola, uzkodu tirgotāji.

|  |  |  |
| --- | --- | --- |
| Piedāvāto izstrādājumu kategorija | Mērvienība | Dalības maksa, EUR |
| *Pašu audzētas/ražotas pārtikas preces* | 3x3m  | 30,00 |
| *Rūpnieciski gatavotas pārtikas preces* | 3x3m | 30,00 |
| *Pašu gatavoti amatniecības un mākslas izstrādājumi* | 3x3m | 25,00 |
| *Citas nepārtikas preces, t.sk.rūpnieciski ražotas* | 3x3m | 30,00 |
| *Alkoholiskie dzērieni* | 3x3m | 35,00 \* |
| *Uzkodu tirgotāji (t.sk.popkornu, cukurvates, kartupeļu virpuļu u.tml)* | 3x3m | 35,00 \* |

\*Iespējama tirdzniecība līdz 10.jūlija 03:00 naktī.